
   ΕΛΛΗΝΙΚΗ ΔΗΜΟΚΡΑΤΙΑ                                        


      ΝΟΜΟΣ ΕΥΒΟΙΑΣ                      
ΔΗΜΟΣ ΔΙΡΦΥΩΝ-MΕΣΣΑΠΙΩΝ

ΤΜΗΜΑ ΠΟΛΙΤΙΚΗΣ ΠΡΟΣΤΑΣΙΑΣ
Ταχ.  Δ/νση: Αβάντων 18

Ταχ.κώδικας: 344 00  ΨΑΧΝΑ

Τηλέφωνα:  2228350226

	ΥΠΗΡΕΣΙΑ  ΜΕ ΤΙΤΛΟ:

«Παροχή Internet καιρικών καμερών πυροπροστασίας του Δήμου (Πιστώσεις Πυροπροστασίας)»

Ενδεικτικός Προϋπολογισμός:: 3968€
ΑΛΕ: 065.2420989.029 
72411000-4 — Υπηρεσίες παρόχων Internet (ISP)

Μελέτη υπ αριθμ: 10/2026



ΤΕΧΝΙΚΗ ΠΕΡΙΓΡΑΦΗ

Η παρούσα τεχνική μελέτη αφορά την παροχή υπηρεσιών συνδέσεων δεδομένων κινητής τηλεφωνίας (4G) για την απρόσκοπτη λειτουργία δεκατρείς (13) καμερών επιτήρησης και παρακολούθησης της Πολιτικής Προστασίας του Δήμου Διρφύων – Μεσσαπίων, σε σημεία όπου δεν υφίσταται διαθέσιμη ενσύρματη ή ασύρματη υποδομή πρόσβασης στο διαδίκτυο (γεωγραφική αποτύπωση παρατίθενται στο παράρτημα).  
Η υπηρεσία περιλαμβάνει:

· Την προμήθεια και ενεργοποίηση δεκατριών (13) συνδέσεων δεδομένων 4G. 

· Την παροχή καρτών SIM δεδομένων. 

· Τη μηνιαία πάγια χρέωση των συνδέσεων. 

· Την απρόσκοπτη πρόσβαση των καμερών στο διαδίκτυο για μετάδοση εικόνας και απομακρυσμένη διαχείριση. 

Σκοπιμότητα της Υπηρεσίας

Ο Δήμος Διρφύων – Μεσσαπίων, στο πλαίσιο της ενίσχυσης των δράσεων Πολιτικής Προστασίας, έχει εγκαταστήσει σύστημα καμερών παρακολούθησης σε κρίσιμα σημεία αυξημένου κινδύνου, με στόχο:

· Την πρόληψη και έγκαιρη ανίχνευση πυρκαγιών. 

· Την επιτήρηση δασικών και απομακρυσμένων περιοχών. 

· Την άμεση ενημέρωση των αρμόδιων υπηρεσιών σε περιπτώσεις έκτακτης ανάγκης. 

· Τη βελτίωση του συντονισμού των επιχειρησιακών δυνάμεων. 

· Την ενίσχυση της προστασίας πολιτών, υποδομών και φυσικού περιβάλλοντος. 

Στα σημεία εγκατάστασης των καμερών δεν υπάρχει δυνατότητα σύνδεσης μέσω σταθερού δικτύου internet (οπτική ίνα, ADSL ή άλλο ενσύρματο δίκτυο), γεγονός που καθιστά αναγκαία τη χρήση συνδέσεων κινητής τηλεφωνίας 4G.

Η χρήση των καρτών 4G διασφαλίζει:

· Τη συνεχή και αδιάλειπτη λειτουργία των καμερών. 

· Τη μετάδοση εικόνας και δεδομένων σε πραγματικό χρόνο. 

· Την απομακρυσμένη πρόσβαση και τεχνική διαχείριση του εξοπλισμού. 

· Την επιχειρησιακή ετοιμότητα του Δήμου σε περιπτώσεις φυσικών καταστροφών. 

Η υπηρεσία κρίνεται απολύτως αναγκαία, καθώς χωρίς τη δυνατότητα σύνδεσης στο διαδίκτυο οι κάμερες Πολιτικής Προστασίας δεν μπορούν να επιτελέσουν τον σκοπό λειτουργίας τους.

Ειδικότερα:

· Τα σημεία εγκατάστασης βρίσκονται σε απομακρυσμένες ή ορεινές περιοχές όπου δεν υφίσταται διαθέσιμη τηλεπικοινωνιακή υποδομή σταθερού δικτύου. 

· Η μετάδοση ζωντανού βίντεο απαιτεί συνεχή σύνδεση δεδομένων. 

· Η έγκαιρη ανίχνευση περιστατικών αποτελεί κρίσιμο παράγοντα για την προστασία ανθρώπινης ζωής και περιουσίας. 

· Η απώλεια συνδεσιμότητας θα οδηγούσε σε αδυναμία παρακολούθησης των περιοχών ευθύνης και θα μείωνε σημαντικά την αποτελεσματικότητα του συστήματος Πολιτικής Προστασίας. 

Κατόπιν τεχνικής καταγραφής και αξιολόγησης των σημείων εγκατάστασης, διαπιστώθηκε ότι απαιτούνται συνολικά δεκατρείς (13) συνδέσεις 4G για την πλήρη επιχειρησιακή κάλυψη των εγκατεστημένων καμερών.

Η δαπάνη θα καλυφθεί από Τακτικό Προϋπολογισμό του Δήμου από τον ΑΛΕ: 065.2420989.029  «Παροχή Internet καιρικών καμερών πυροπροστασίας του Δήμου (Πιστώσεις Πυροπροστασίας)» με σχετική πίστωση 10.000€ για το έτος 2026.
	ΣΥΝΤΑΧΘΗΚΕ
	Ψαχνά, 03/06/2026

ΤΕΧΝΙΚΕΣ ΠΡΟΔΙΑΓΡΑΦΕΣ
Γενικές Προδιαγραφές

Οι παρεχόμενες υπηρεσίες θα πρέπει να πληρούν κατ’ ελάχιστον τις ακόλουθες τεχνικές απαιτήσεις:

· Παροχή υπηρεσιών κινητής τηλεφωνίας δεδομένων τεχνολογίας 4G/LTE ή νεότερης. 

· Υποστήριξη συνεχούς λειτουργίας 24 ώρες το 24ωρο, 7 ημέρες την εβδομάδα. 

· Δυνατότητα μετάδοσης δεδομένων υψηλής ταχύτητας για απρόσκοπτη μεταφορά εικόνας και βίντεο. 

· Επαρκής κάλυψη δικτύου στα σημεία εγκατάστασης των καμερών. 

· Δυνατότητα χρήσης στατικών ή δυναμικών IP όπου απαιτείται. 

· Συμβατότητα με τον υφιστάμενο εξοπλισμό καμερών και δικτυακών συσκευών. 

· Παροχή τεχνικής υποστήριξης από τον πάροχο. 

Ειδικές Τεχνικές Απαιτήσεις

Οι συνδέσεις θα πρέπει να διαθέτουν:

· Κάρτες SIM δεδομένων κατάλληλες για επαγγελματική χρήση. 

· Ελάχιστο διαθέσιμο όγκο δεδομένων επαρκή για τη συνεχή λειτουργία των καμερών. 

· Υποστήριξη απομακρυσμένης διαχείρισης και παρακολούθησης. 

· Αξιοπιστία και σταθερότητα σύνδεσης. 

· Χαμηλό χρόνο απόκρισης (latency) για ζωντανή εικόνα. 

· Δυνατότητα άμεσης αποκατάστασης βλαβών ή αντικατάστασης SIM σε περίπτωση δυσλειτουργίας.

Η παροχή υπηρεσιών συνδέσεων δεδομένων 4G είναι απαραίτητη και κρίσιμη για τη λειτουργία του συστήματος καμερών Πολιτικής Προστασίας του Δήμου Διρφύων – Μεσσαπίων. Η υλοποίηση της υπηρεσίας εξασφαλίζει την επιχειρησιακή ετοιμότητα του Δήμου, τη συνεχή επιτήρηση κρίσιμων περιοχών και τη δυνατότητα άμεσης αντιμετώπισης περιστατικών έκτακτης ανάγκης.

ΠΡΟΥΠΟΛΟΓΙΣΜΟΣ

	Α/Α
	ΕΙΔΟΣ/ χαρακτηριστικα
	ΠΟΣΟΤΗΤΑ
	ΤΙΜΗ ΜΟΝ
	ΣΥΝΟΛΟ
	ΣΥΝΟΛΟ ΜΕ ΦΠΑ

	1
	Παροχή υπηρεσιών (Internet) συνδέσεων δεδομένων 4G για κάμερες Πολιτικής Προστασίας
	13
	246,154
	3200€
	3968€


Στη δαπάνη περιλαμβάνονται:

· Οι πάγιες χρεώσεις των συνδέσεων. 

· Η ενεργοποίηση των καρτών SIM. 

· Η παροχή υπηρεσιών δεδομένων για όλη τη διάρκεια της σύμβασης.

	ΣΥΝΤΑΧΘΗΚΕ
	Ψαχνά, 03/06/2026

ΣΥΓΓΡΑΦΗ ΥΠΟΧΡΕΩΣΕΩΝ
Άρθρο 1ο :  Αντικείμενο συγγραφής

Η παρούσα τεχνική μελέτη αφορά την παροχή υπηρεσιών συνδέσεων δεδομένων κινητής τηλεφωνίας (4G) για την απρόσκοπτη λειτουργία δεκατρείς (13) καμερών επιτήρησης και παρακολούθησης της Πολιτικής Προστασίας του Δήμου Διρφύων – Μεσσαπίων, σε σημεία όπου δεν υφίσταται διαθέσιμη ενσύρματη ή ασύρματη υποδομή πρόσβασης στο διαδίκτυο.
Άρθρο 2ο : Ισχύουσες διατάξεις
Η εκτέλεση της υπηρεσίας/προμήθειας αυτής θα πραγματοποιηθεί με απευθείας ανάθεση σύμφωνα με τις διατάξεις:

1. Του Ν. 3463/2006 «Κύρωση του Κώδικα Δήμων και Κοινοτήτων».

2. Του Ν. 3852/2010 «Νέα αρχιτεκτονική της αυτοδιοίκησης και της αποκεντρωμένης διοίκησης – Πρόγραμμα Καλλικράτης».
3. Τις διατάξεις των άρθρων 616 και 619 του ν. ν. 5314/2026.
4. Του Ν. 2690/1999 «Κύρωση Κώδικα Διοικητικής Διαδικασίας και άλλες διατάξεις».

5. Του N. 3861/2010 «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια» και άλλες διατάξεις».

6. Του Ν. 4270/2014 «Αρχές δημοσιονομικής διαχείρισης και εποπτεία (ενσωμάτωση της Οδηγίας 2011/85/ΕΕ)- δημόσιο λογιστικό και άλλες διατάξεις».

7. Του Ν. 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)», όπως τροποποιήθηκε και ισχύει με τον Ν.4782/2021.  

8. Του Ν.4555/2018.   

9. Την οδηγία Ε.Ε.2014/55ΕΕ άρθρο 148-154 του Ν.4601/2019 περί ηλεκτρονικής τιμολόγησης Ν.4872/2022 άρθρο & ΚΥΑ46901/2024 και του Ν4412/2016 άρθρο 53 παρ 2.

10. Του Ν. 4605/2019 (α΄52) Τροποποίηση διατάξεων του ν 4412/2016- προσθήκη νέων άρθρων
Το κριτήριο της επιλογής είναι η χαμηλότερη τιμή ανά είδος όπως περιγράφονται στη μελέτη σε συνάρτηση με τις τεχνικές προδιαγραφές.

Άρθρο 3ο:  Συμβατικά στοιχεία
Τα συμβατικά στοιχεία κατά σειρά ισχύος είναι:

α. Το τιμολόγιο μελέτης 

β. Η συγγραφή υποχρεώσεων 

γ. Τεχνική περιγραφή –μελέτη 

Άρθρο 4ο:  Χρόνος εκτέλεσης 
 Η ανωτέρω υπηρεσία, θα πραγματοποιηθεί μέχρι την 31/12/2026 ή μέχρι εξαντλήσεως του ποσού.   
Άρθρο 5ο:  Υποχρεώσεις του εντολοδόχου
Είναι υποχρεωμένος για την εν λόγω συνδρομή και ευθύνεται για την ακρίβεια των στοιχείων και για την καλή και σωστή εκτέλεση τους. Να προσκομίσει σχετική Υπ. Δήλωση η οποία θα αναγράφει ότι θα είναι διαθέσιμος να επιλύει άμεσα τα τεχνικά προβλήματα που προκύπτουν με σχετική εντολή από τις υπηρεσίες του Δήμου. 

Άρθρο 6ο:  Υποχρεώσεις του εντολέα 

Είναι υποχρεωμένος για την παροχή όλων των μέσων και στοιχείων τα οποία κρίνονται απαραίτητα  για την υλοποίηση της ανατιθέμενης υπηρεσίας. 

Άρθρο 7ο:    Ανωτέρα βία
Ως ανωτέρα βία θεωρείται κάθε απρόβλεπτο και τυχαίο γεγονός που είναι αδύνατο να προβλεφθεί έστω και εάν για την πρόβλεψη και αποτροπή της επέλευσης του καταβλήθηκε υπερβολική επιμέλεια και επιδείχθηκε η ανάλογη σύνεση. Ενδεικτικά γεγονότα ανωτέρας βίας είναι : εξαιρετικά και απρόβλεπτα φυσικά γεγονότα, πυρκαγιά που οφείλεται σε φυσικό γεγονός ή σε περιστάσεις για τις οποίες ο εντολοδόχος ή ο εντολέας είναι ανυπαίτιοι, αιφνιδιαστική απεργία προσωπικού, πόλεμος, ατύχημα, αιφνίδια ασθένεια του προσωπικού του εντολοδόχου κ.α. στην περίπτωση κατά την οποία υπάρξει λόγος ανωτέρας βίας ο εντολοδόχος οφείλει να ειδοποιήσει αμελλητί τον εντολέα και να καταβάλει κάθε δυνατή προσπάθεια σε συνεργασία με το άλλο μέρος για να υπερβεί τις συνέπειες και τα προβλήματα που ανέκυψαν λόγω της ανωτέρας βίας.

Ο όρος περί ανωτέρας βίας εφαρμόζεται ανάλογα και για τον εντολέα προσαρμοζόμενος ανάλογα.

Άρθρο 8ο :   Αναθεώρηση τιμών 
Οι τιμές δεν υπόκεινται σε καμία αναθεώρηση για οποιονδήποτε λόγο ή αιτία, αλλά παραμένουν σταθερές και αμετάβλητες. 

Άρθρο 9ο : Τρόπος πληρωμής
Για την παροχή της παραπάνω υπηρεσίας η αμοιβή του εντολοδόχου καθορίζεται σε 3968€, συμπεριλαμβανομένου του ΦΠΑ 24%, μείον το ποσοστό έκπτωσης επί του ποσού αυτού, για το διάστημα ισχύος της εντολής. Η καταβολή του ως άνω ποσού γίνεται ύστερα από έκδοση σχετικού παραστατικού του εντολοδόχου και ανάλογα με την εκτέλεση των εργασιών/ προμηθειών. 

Στο ποσό της αμοιβής συμπεριλαμβάνονται οι βαρύνοντες τον εντολοδόχο φόροι και βάρη. Η αμοιβή δεν υπόκειται σε καμία αναθεώρηση για οποιοδήποτε λόγο και αιτία και παραμένει σταθερή και αμετάβλητη καθ΄ όλη την διάρκεια ισχύος της εντολής.

Άρθρο 10ο :  Φόροι, τέλη, κρατήσεις
Ο εντολοδόχος σύμφωνα με τις ισχύουσες διατάξεις βαρύνεται με όλους ανεξαιρέτως τους φόρους, τέλη, δασμούς και εισφορές υπέρ του δημοσίου, δήμων και κοινοτήτων ή τρίτων που ισχύουν κατά την ημέρα της δημοπρασίας.

Άρθρο 11ο :  Επίλυση διαφορών
Οι διαφορές που θα εμφανισθούν κατά την εφαρμογή της σύμβασης, επιλύονται σύμφωνα με τις ισχύουσες διατάξεις.

